CELEX: 32014D0476
Language: sl
Date: 2014-07-17 00:00:00
Title: 2014/476/EU: Izvedbeni Sklep Komisije z dne 17. julija 2014 o odobritvi metod za razvrščanje prašičjih trupov na Švedskem in o razveljavitvi Odločbe 97/370/ES (notificirano pod dokumentarno številko C(2014) 4946)

19.7.2014   
            
            
               SL
            
            
               Uradni list Evropske unije
            
            
               L 214/29
            
         IZVEDBENI SKLEP KOMISIJE
   z dne 17. julija 2014
   o odobritvi metod za razvrščanje prašičjih trupov na Švedskem in o razveljavitvi Odločbe 97/370/ES
   
      
         (notificirano pod dokumentarno številko C(2014) 4946)
      
   
   (Besedilo v švedskem jeziku je edino verodostojno)
   
      (2014/476/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 20(p) Uredbe,
   ob upoštevanju naslednjega:
   
               (1)
            
            
               Točka 1 oddelka B.IV Priloge IV k Uredbi (EU) št. 1308/2013 določa, da se za razvrščanje prašičjih trupov vsebnost pustega mesa oceni z metodami za ocenjevanje, ki jih odobri Komisija, odobrijo pa se lahko le statistično potrjene metode, ki temeljijo na fizičnih meritvah enega ali več anatomskih delov prašičjih trupov. Metode razvrščanja bi se morale odobriti ob upoštevanju skladnosti z največjo toleranco statistične napake pri ocenjevanju. Navedeno odstopanje je opredeljeno v členu 23(3) Uredbe Komisije (ES) št. 1249/2008 (2).
            
         
               (2)
            
            
               Z Odločbo Komisije 97/370/ES (3) je bila odobrena uporaba treh metod za razvrščanje prašičjih trupov na Švedskem.
            
         
               (3)
            
            
               Ker je bila potrebna tehnična prilagoditev odobrenih metod razvrščanja, je Švedska zaprosila Komisijo, naj odobri nadomestitev formul, ki se uporabljajo v metodah „Intra-scope (Optical Probe)“, „Hennessy Grading Probe (HGP II)“ in „AutoFom“, ter naj odobri dve novi metodi, in sicer „Fat-O-Meat'er II (FOM II)“ in „Hennessy Grading Probe 7 (HGP 7)“ za razvrščanje prašičjih trupov na njenem ozemlju. Švedska je zato v protokolu, kot je določen v členu 23(4) Uredbe (ES) št. 1249/2008, predložila podroben opis preskusa z razkosanjem in navedla načela, na katerih temeljijo nove formule, rezultate preskusa z razkosanjem in enačbe za ocenjevanje deleža pustega mesa.
            
         
               (4)
            
            
               Preučitev navedene prošnje je pokazala, da so pogoji za odobritev navedenih novih formul in metod izpolnjeni. Zato bi bilo treba te formule in metode na Švedskem odobriti.
            
         
               (5)
            
            
               Spremembe naprav ali metod razvrščanja ne bi smele biti dovoljene, če niso izrecno odobrene z izvedbenim sklepom Komisije.
            
         
               (6)
            
            
               Zaradi jasnosti in pravne varnosti bi bilo treba sprejeti nov sklep. Odločbo 97/370/ES bi zato bilo treba razveljaviti.
            
         
               (7)
            
            
               Ukrepi iz tega sklepa so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Za ocenjevanje prašičjih trupov na Švedskem se v skladu s točko 1 oddelka B.IV Priloge IV k Uredbi (EU) št. 1308/2013 odobri uporaba naslednjih metod:
   
               (a)
            
            
               naprava, imenovana „Intra-scope (Optical Probe)“, in z njo povezane metode ocenjevanja, ki so podrobno opredeljene v delu I Priloge;
            
         
               (b)
            
            
               naprava „Hennessy Grading Probe 2 (HGP 2)“ in z njo povezane metode razvrščanja, ki so podrobno opredeljene v delu II Priloge;
            
         
               (c)
            
            
               naprava „AutoFom III“ in z njo povezane metode razvrščanja, ki so podrobno opredeljene v delu III Priloge;
            
         
               (d)
            
            
               naprava „Fat-O-Meat'er II (FOM II)“ in z njo povezane metode razvrščanja, ki so podrobno opredeljene v delu IV Priloge;
            
         
               (e)
            
            
               naprava „Hennessy Grading Probe 7 (HGP 7)“ in z njo povezane metode razvrščanja, ki so podrobno opredeljene v delu V Priloge.
            
         Člen 2
   Spremembe odobrenih naprav ali metod razvrščanja niso dovoljene, če take spremembe niso izrecno odobrene z izvedbenim sklepom Komisije.
   Člen 3
   Odločba 97/370/ES se razveljavi.
   Člen 4
   Ta sklep se uporablja od 1. julija 2014.
   Člen 5
   Ta sklep je naslovljen na Kraljevino Švedsko.
   
      V Bruslju, 17. julija 2014
      
         
            Za Komisijo
         
         Dacian CIOLOȘ
         
            Član Komisije
         
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (UL L 337, 16.12.2008, str. 3).
   
      (3)  UL L 157, 14.6.1997, str. 19.
   
      PRILOGA
      METODE ZA RAZVRŠČANJE PRAŠIČJIH TRUPOV NA ŠVEDSKEM
      DEL I
      
         Intrascope (optična sonda)
      
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „Intrascope“ (optična sonda).
               
            
               
                  2.
               
               
                  Naprava „Intrascope“ je opremljena s šesterokotno sondo širine največ 12 mm (in 19 mm na jezičku na vrhu sonde), ki vsebuje pregledovalno okence in svetlobni vir skupaj z drsnim valjem.
               
            
               
                  3.
               
               
                  Delež mesnatosti trupa se izračuna v skladu z naslednjo enačbo:
                  
                     
                  pri čemer je:
                  
                              SP_F1:
                           
                           
                              :
                           
                           
                              debelina hrbtne slanine vključno s kožo v mm, merjena 8 cm od vzdolžne osi trupa takoj za zadnjim rebrom;
                           
                        
            
               
                  4.
               
               
                  Ta enačba velja za trupe, ki tehtajo med 50 in 120 kilogrami.
               
            DEL II
      
         Hennessy Grading Probe 2 (HGP 2)
      
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano „Hennessy Grading Probe 2“ (HGP 2).
               
            
               
                  2.
               
               
                  Odbojna spektostropija sonde Hennessy zapisuje profile meritev, ki nastanejo tako, da se v delčkih milimetra zapišejo razdalje prodiranja skupaj z nazaj razpršenimi svetlobnimi signali.
               
            
               
                  3.
               
               
                  Da bi dobili najbolj točne informacije, kar se jih da dobiti med različnimi tkivi vrste in znotraj njih z objektivno analizo, se izberejo posebne optične pasovne širine.
               
            
               
                  4.
               
               
                  Naprava Hennessy Grading Probe je opremljena s sondo s premerom 5,95 mm, ki ima na koncu koničasto rezilo 6,3 mm, ki vsebuje fotodiodo (Siemens LED tipa LYU 260-EO in fotodetektor tipa 58 MR) in ima operativno razdaljo med 0 in 120 mm.
               
            
               
                  5.
               
               
                  Rezultati meritev se preračunajo v predviden delež mesnatosti z uporabo samega HGP 2 in računalnika, ki je povezan z njim.
               
            
               
                  6.
               
               
                  Delež mesnatosti trupa se izračuna v skladu z naslednjo enačbo:
                  
                     
                  pri čemer je:
                  
                              GP2_F1
                           
                           
                              :
                           
                           
                              debelina hrbtne slanine vključno s kožo v mm, merjena 8 cm od vzdolžne osi trupa takoj za zadnjim rebrom;
                           
                        
                              GP2_F2,
                           
                           
                              :
                           
                           
                              debelina hrbtne slanine vključno s kožo v mm, merjena 6 cm od vzdolžne osi trupa 12 cm proti glavi v primerjavi s F1.
                           
                        
                              GP2_M,
                           
                           
                              :
                           
                           
                              debelina mišice v milimetrih, merjena istočasno in na istem mestu kot F2.
                           
                        
            
               
                  7.
               
               
                  Ta enačba velja za trupe, ki tehtajo med 50 in 120 kilogrami.
               
            DEL III
      
         AutoFom III
      
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane „AutoFom III“.
               
            
               
                  2.
               
               
                  Naprava AutoFom III temelji na ultrazvočni tehnologiji in omogoča digitalizirano tridimenzionalno skeniranje trupa. Sliko, pridobljeno z ultrazvokom, ustvari 16 ultrazvočnih senzorjev, vgrajenih v sklop iz nerjavečega jekla.
               
            
               
                  3.
               
               
                  Vsebnost pustega mesa v prašičjih trupih v skladu z referenčno metodo Unije se oceni z enačbo, ki temelji na spletnih spremenljivkah s slike, ki jo ustvari ultrazvok. S slikovno analizo se pridobi več kot 50 spletnih spremenljivk. S statistično analizo se informacije zreducirajo na dve komponenti, od katerih je vsaka linearna kombinacija istih šestih spletnih spremenljivk. Končna enačba je izražena s spletnimi spremenljivkami:
                  
                     
                  pri čemer je:
                  
                              R2P4
                           
                           
                              :
                           
                           
                              p2_selected_fat_mm. Stopnja maščobe P2 na izbranem mestu v mm.
                           
                        
                              R2P11
                           
                           
                              :
                           
                           
                              minpair_value. Filter maska, ki izbere dve regiji na razdalji 14 cm, se uporabi za vektor prereza. To je najmanjša vrednost vektorja rezultata filtra.
                           
                        
                              R2P12
                           
                           
                              :
                           
                           
                              P2_skew. Razmerje med izbranim P2 in neizbranim P2. Dejansko uporabljena točka je nekoliko bližje sredini, da se omogoči večja toleranca vrednosti pri zelo nagnjenih trupih. Vrednost je vedno večja ali enaka 1,0.
                           
                        
                              R2P15
                           
                           
                              :
                           
                           
                              minpair_value v2. Druga različica vrednosti minpair.
                           
                        
                     Vmesnik meso/rebro
                  
                  
                              R3P5
                           
                           
                              :
                           
                           
                              max_meat_mm. Meritev največje količine mesa. Največja lega reber, od katere se odšteje najmanjša lega maščobe, pretvorjeno v mm.
                           
                        
                     Vmesnik Fat 1 Inter-fat
                  
                  Plast maščobe1 se izmeri na šunki in na 5.–6. rebru. To so točke B.
                  
                              R4P3
                           
                           
                              :
                           
                           
                              fat1_p2_selected. Meritev maščobe 1 na izbrani točki P2.
                           
                        
            
               
                  4.
               
               
                  Ta enačba velja za trupe, ki tehtajo med 50 in 120 kilogrami.
               
            DEL IV
      
         Fat-O-Meat'er II (FOM II)
      
      
               
                  1.
               
               
                  Pravila iz tega dela se uporabljajo, kadar se razvrščanje prašičjih trupov opravi z napravo, imenovano „Fat-O-Meat'er II“ (FOM II).
               
            
               
                  2.
               
               
                  Naprava je nova različica merilnega sistema Fat-O-Meat'er. Napravo FOM II sestavljajo optična sonda z nožem, naprava za merjenje globine z obratovalno razdaljo med 0 in 125 mm ter sistem za pridobivanje in analiziranje podatkov – računalnik Carometec Touch Panel i15 (Ingress Protection IP69K). Rezultate meritev naprava FOM II preračuna v ocenjeno vsebnost pustega mesa.
               
            
               
                  3.
               
               
                  Delež mesnatosti trupa se izračuna v skladu z naslednjo enačbo:
                  
                     
                  pri čemer je:
                  
                              FOM_F1
                           
                           
                              :
                           
                           
                              debelina hrbtne slanine v mm, merjena 8 cm od vzdolžne osi trupa med tretjim in četrtim zadnjim ledvenim vretencem.
                           
                        
                              FOM_F2
                           
                           
                              :
                           
                           
                              debelina hrbtne slanine v mm, merjena 6 cm od vzdolžne osi trupa med tretjim in četrtim zadnjim rebrom.
                           
                        
                              FOM_M
                           
                           
                              :
                           
                           
                              debelina mišice v milimetrih, merjena istočasno in na istem mestu kot F2.
                           
                        
            
               
                  4.
               
               
                  Ta enačba velja za trupe, ki tehtajo med 50 in 120 kilogrami.
               
            DEL V
      
         Hennessy Grading Probe 7 (HGP 7)
      
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano „Hennessy Grading Probe 7“ (HGP 7).
               
            
               
                  2.
               
               
                  Odbojna spektostropija sonde Hennessy zapisuje profile meritev, ki nastanejo tako, da se v delčkih milimetra zapišejo razdalje prodiranja skupaj z nazaj razpršenimi svetlobnimi signali.
               
            
               
                  3.
               
               
                  Da bi dobili najbolj točne informacije, kar se jih da dobiti med različnimi tkivi vrste in znotraj njih z objektivno analizo, se izberejo posebne optične pasovne širine.
               
            
               
                  4.
               
               
                  Naprava Hennessy Grading Probe je opremljena s sondo s premerom 5,95 mm, ki ima na koncu koničasto rezilo 6,3 mm, ki vsebuje fotodiodo (Siemens LED tipa LYU 260-EO in fotodetektor tipa 58 MR) in ima operativno razdaljo med 0 in 120 mm.
               
            
               
                  5.
               
               
                  Rezultati meritev se preračunajo v predviden delež mesnatosti z uporabo samega HGP 7 in računalnika, ki je povezan z njim.
               
            
               
                  6.
               
               
                  Ocena izmerjene krivulje se med HGP 2 in HGP 7 rahlo razlikuje.
               
            
               
                  7.
               
               
                  Delež mesnatosti trupa se izračuna v skladu z naslednjo enačbo:
                  
                     
                  pri čemer je:
                  
                              GP7_F1
                           
                           
                              :
                           
                           
                              debelina hrbtne slanine vključno s kožo v mm, merjena 8 cm od vzdolžne osi trupa takoj za zadnjim rebrom;
                           
                        
                              GP7_F2
                           
                           
                              :
                           
                           
                              debelina hrbtne slanine vključno s kožo v mm, merjena 6 cm od vzdolžne osi trupa 12 cm proti glavi v primerjavi s F1.
                           
                        
                              GP7_M
                           
                           
                              :
                           
                           
                              debelina mišice v milimetrih, merjena istočasno in na istem mestu kot F2.
                           
                        
            
               
                  8.
               
               
                  Ta enačba velja za trupe, ki tehtajo med 50 in 120 kilogrami.